CELEX: 31982R2032
Language: el
Date: 1982-07-26 00:00:00
Title: Κανονισμός (EOK) αριθ. 2032/82 τής Επιτροπής τής 26ης Ιουλίου 1982 περί παροχής οικονομικής ενισχύσεως γιά μεταφορά καί επαναποθεματοποίηση επιτραπέζιων οίνων γιά τούς οποίους έχει συναφθεί συμφωνητικό αποθεματοποιήσεως κατά τήν περίοδο 1981/82

Avis juridique important

|

31982R2032

Κανονισμός (EOK) αριθ. 2032/82 τής Επιτροπής τής 26ης Ιουλίου 1982 περί παροχής οικονομικής ενισχύσεως γιά μεταφορά καί επαναποθεματοποίηση επιτραπέζιων οίνων γιά τούς οποίους έχει συναφθεί συμφωνητικό αποθεματοποιήσεως κατά τήν περίοδο 1981/82  

Επίσημη Εφημερίδα αριθ. L 218 της 27/07/1982 σ. 0017 - 0018

***** ΚΑΝΟΝΙΣΜΟΣ (ΕΟΚ) αριθ. 2032/82 ΤΗΣ ΕΠΙΤΡΟΠΗΣ  της 26ης Ιουλίου 1982  περί παροχής οικονομικής ενισχύσεως για μεταφορά και επαναποθεματοποίηση επιτραπέζιων οίνων για τους οποίους έχει συναφθεί συμφωνητικό αποθεματοποιήσεως κατά την περίοδο 1981/82  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3577/81 (2), και ιδίως τα άρθρα 10 και 65,  Εκτιμώντας:  ότι ο κανονισμός (ΕΟΚ) αριθ. 2600/79 της Επιτροπής της 23ης Νοεμβρίου 1979 περί συμφωνητικών αποθεματοποιήσεως επιτραπέζιων οίνων, γλευκών σταφυλής και συμπυκνωμένων γλευκών σταφυλής (3), όπως τροποποιήθηκε από τον κανονισμό (ΕΟΚ) αριθ. 3632/81 (4), καθορίζει τις λεπτομέρειες εφαρμογής για τη σύναψη συμφωνητικών ·  ότι οι ποσότητες αποθεμάτων επιτραπέζιων οίνων είναι σημαντικές γι' αυτή την εποχή του έτους και ότι τούτο οφείλεται στο γεγονός ότι οι διαθέσιμες ποσότητες για την τρέχουσα αμπελουργική περίοδο, σε μερικές περιοχές, υπερβαίνουν κατά πολύ τις κανονικές ποσότητες διαθέσεως·  ότι οι πρώτες εκτιμήσεις της παραγωγής προβλέπουν μία σημαντική ποσοτικά παραγωγή·  ότι οι οίνοι υπό καθεστώς αποθεματοποιήσεως είναι αποθηκευμένοι σε δεξαμενές που είναι δυνατόν να απαιτηθούν για την αποθήκευση της προσεχούς παραγωγής·  ότι, προκειμένου να παρασχεθεί η δυνατότητα στους παραγωγούς να αποθηκεύσουν την προσεχή τους παραγωγή υπό ομαλές συνθήκες, είναι απαραίτητο να χορηγηθεί οικονομική ενίσχυση για τη μεταφορά και επαναποθεματοποίηση επιτραπέζιων οίνων σε μία μέγιστη απόσταση·  ότι, προκειμένου να μη δύναται να εφαρμοσθεί το μέτρο αυτό παρά μόνον στις περιπτώσεις που δικαιολογείται από οικονομική άποψη, πρέπει να μη ληφθούν υπόψη παρά μόνο τα συμφωνητικά αποθεματοποιήσεως που έχουν συναφθεί ή εγκριθεί από τους οργανισμούς παρεμβάσεως κατά μία καθορισμένη περίοδο· ότι, εξάλλου, πρέπει, για να εξασφαλισθεί ομαλή εφαρμογή του μέτρου, να θεσπισθούν διατάξεις σχετικές με τη φύση της μεταφοράς και την ημερομηνία υποβολής της αιτήσεως·  ότι, επειδή, αφ' ενός μεν τα περιθώρια θέσεως σε διοικητική εφαρμογή είναι μικρά και αφ' ετέρου οι ποσότητες που υπεισέρχονται στους λογαριασμούς είναι μικρές και οι δαπάνες ασήμαντες σε σχέση με τις συνολικές δαπάνες, πρέπει να καθορισθεί μία οικονομική ενίσχυση κατ' αποκοπήν·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Δύναται να χορηγηθεί οικονομική ενίσχυση, μετά από αίτηση και σύμφωνα με τις προϋποθέσεις που καθορίζονται στο άρθρο 2, για μεταφορά και επαναποθεματοποίηση επιτραπέζιων οίνων που αποτελούν αντικείμενο αποθεματοποιήσεως σύμφωνα με τον κανονισμό (ΕΟΚ) αριθ. 2600/79, σε μία άλλη διοικητική περιοχή ή σε μια άλλη εγκατάσταση που ανήκει σε τρίτους.  Άρθρο 2  Η οικονομική ενίσχυση δύναται να χορηγείται μόνο εάν:  - η διαδρομή δεν υπερβαίνει τα 150 χιλιόμετρα· εν τούτοις, η αρμόδια υπηρεσία δύναται να επιτρέψει τη μεταφορά στις πλησιέστερες κατάλληλες αποθήκες, στην περίπτωση που δεν υπάρχει διαθέσιμος χώρος αποθηκεύσεως στην ανωτέρω απόσταση και στην περίπτωση μεταφοράς δια θαλάσσης,  - τα σχετικά συμφωνητικά αποθεματοποιήσεως έχουν συναφθεί ή εγκριθεί από τους οργανισμούς παρεμβάσεως, σύμφωνα με το άρθρο 17 του κανονισμού (ΕΟΚ) αριθ. 2600/79, πριν από τις 16 Ιουλίου 1982 και λήγουν μετά τις 15 Σεπτεμβρίου 1982,  - ο οίνος μεταφέρεται μεταξύ 20 Ιουλίου και 20 Οκτωβρίου 1982 και η μεταφορά γίνεται με τη βοήθεια ενός ή περισσοτέρων μεταφορικών μέσων,  - οι αιτήσεις παροχής οικονομικής ενισχύσεως υποβληθούν στον οργανισμό παρεμβάσεως του ενδιαφερομένου Κράτους μέλους το αργότερο στις 19 Οκτωβρίου 1982,  - τα δικαιολογητικά οικονομικής ενισχύσεως υποβληθούν στον οργανισμό παρεμβάσεως του ενδιαφερομένου Κράτους μέλους το αργότερο στις 30 Νοεμβρίου 1982.  Άρθρο 3  Η οικονομική ενίσχυση ανέρχεται σε 1,45 ECU ανά εκατόλιτρο για όλους τους επιτραπέζιους οίνους.  Άρθρο 4  Η μετατροπή σε εθνικό νόμισμα της ενισχύσεως που αναφέρεται στο άρθρο 1 πραγματοποιείται δια της εφαρμογής της αντιπροσωπευτικής τιμής που εφαρμόζεται στον σχετικό τομέα, στις 20 Ιουλίου 1982.  Άρθρο 5  1. Τα Κράτη μέλη λαμβάνουν όλα τα απαραίτητα μέτρα για τη διασφάλιση των απαραίτητων ελέγχων· επαληθεύουν, ιδίως, εάν έγινε πραγματικά η μεταφορά και επαναποθεματοποίηση του επιτραπέζιου οίνου.  2. Τα Κράτη μέλη γνωρίζουν στην Επιτροπή, το αργότερο έως τις 31 Ιανουαρίου 1983, στις ποσότητες οίνων που μεταφέρθηκαν και επαναποθεματοποιήθηκαν.  Άρθρο 6  Ο παρών κανονισμός ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 26 Ιουλίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 359 της 15. 12. 1981, σ. 1.  (3) ΕΕ αριθ. L 297 της 24. 11. 1979, σ. 15.  (4) ΕΕ αριθ. L 363 της 18. 12. 1981, σ. 22.